hotchpotch/miracl-hf-unified huggingface dataset:
Julio Xavier Labayen
Julio Xavier Labayen OCD (23. heinäkuuta 1926 Labayen – 27. huhtikuuta 2016) oli filippiiniläinen roomalaiskatolinen piispa. Hänet vihittiin papiksi 4. kesäkuuta 1955 ja nimitettiin Infantan prelaatiksi sekä Sinnuaran titulaaripiispaksi 26. heinäkuuta 1966. Piispaksi vihkiminen seurasi 8. syyskuuta. Pääkonsekraattorina toimi Rufino Jiao Santos, jota avustivat Alfredo Maria Obviar y Aranda ja Pedro Bantigue y Natividad.
Labayen erosi tehtävistään titulaaripiispana 18. helmikuuta 1978, mutta jatkoi toimintaansa prelaattina, kunnes jäi eläkkeelle 28. kesäkuuta 2003.
Antonio Nocerino
Antonio Nocerino (s. 9. huhtikuuta 1985 Napoli, Italia) on italialainen jalkapalloilija, pelipaikaltaan keskikenttäpelaaja. Hän on viimeksi edustanut Italian Serie B:ssä pelaavaa Beneventoa.
Nocerino aloitti uransa Juventuksessa, jonka edustusjoukkueessa hän ei kuitenkaan debytoinut. Nocerino teki pääsarjadebyyttinsä Serie A:ssa kaudella 2005–2006 Messinan riveissä. Hän on pelannut tämän jälkeen pääsarjatasolla Juventuksessa ja Palermossa. Vuonna 2011 Nocerino siirtyi Milaniin.
Nocerino aloitti jalkapalloilun viisivuotiaana isänsä valmentamassa paikallisessa joukkueessa. 13-vuotiaana hän siirtyi Juventuksen juniorijoukkueeseen. Hän ei pelannut edustusjoukkueessa yhtään ottelua ja siirtyi vuonna 2003 lainalle Avellinoon. Hän teki ammattilaisdebyyttinsä Avellinossa Serie B:ssä 11. syyskuuta 2003 Parmaa vastaan. Nocerino pelasi Serie B:tä myös Genoassa sekä lainoilla Catanzarossa ja Crotonessa. 
Vuonna 2006 Nocerino lainattiin Serie A:n Messina. Hän teki pääsarjadebyyttinsä 12. helmikuuta 2006 Sampdoriaa vastaan ja ensimmäisen maalinsa 7. toukokuuta 2006 Empolia vastaan.
Arturo Mandin Bastes
Arturo Mandin Bastes (s. 1. huhtikuuta 1944) on filippiiniläinen roomalaiskatolinen piispa. Hänet vihki Jumalan Sanan seuran papiksi paavi Paavali VI 28. marraskuuta 1970. Hänet nimitettiin Romblonin hiippakunnan piispaksi 3. heinäkuuta 1997, ja piispaksi vihkiminen seurasi 21. elokuuta. Pääkonsekraattorina toimi Ricardo Jamin Vidal, jota avustivat Miguel C. Cinches ja Leopoldo Sumaylo Tumulak.
Bastes sai 25. heinäkuuta 2002 nimityksen Sorsogonin hiippakunnan koadjuuttoripiispaksi, ja 16. huhtikuuta 2003 hänestä tuli sen piispa.
Leopoldo Sumaylo Tumulak
Leopoldo Sumaylo Tumulak (29. marraskuuta 1944 Santander, Cebu – 17. kesäkuuta 2017 San Juan, Metro Manila) oli filippiiniläinen roomalaiskatolinen piispa. Hänet vihittiin papiksi Cebun arkkihiippakuntaan 30. maaliskuuta 1971 ja nimitettiin sen vihkipiispaksi sekä Lesvin titulaaripiispaksi 12. tammikuuta 1987. Piispaksi vihkiminen seurasi 16. maaliskuuta. Pääkonsekraattorina toimi Ricardo Jamin Vidal, jota avustivat Manuel S. Salvador ja Angel N. Lagdameo.
Tumulak sai 28. marraskuuta 1992 nimityksen Tagbilaranin piispaksi ja 15. tammikuuta 2005 maansa sotilaspiispaksi.
Leonardo Yuzon Medroso
Leonardo Yuzon Medroso (s. 6. marraskuuta 1938) on filippiiniläinen roomalaiskatolinen piispa. Hänet vihittiin papiksi Palon hiippakuntaan 30. maaliskuuta 1963 ja nimitettiin Boronganin hiippakunnan piispaksi 18. joulukuuta 1986. Piispaksi vihkiminen seurasi 17. maaliskuuta 1987. Pääkonsekraattorina toimi Bruno Torpigliani, jota avustivat Godofredo Pedernal Pisig ja Nestor Celestial Cariño.
Medroso sai 17. lokakuuta 2006 nimityksen Tagbilaranin piispaksi, jonka virkaan hänet asetettiin 14. joulukuuta.
Nestor Celestial Cariño
Nestor Celestial Cariño (s. 8. syyskuuta 1938) on filippiiniläinen roomalaiskatolinen piispa. Hänet vihittiin papiksi Legazpin hiippakuntaan 31. joulukuuta 1961 ja nimitettiin sen vihkipiispaksi sekä Thibiucan titulaaripiispaksi 9. maaliskuuta 1978. Piispaksi vihkiminen seurasi 31. toukokuuta. Pääkonsekraattorina toimi Bruno Torpigliani, jota avustivat Teopisto Valderrama Alberto ja Flaviano Ariola.
12. elokuuta 1980 Cariño sai nimityksen Boronganin piispaksi, jona hän toimi, kunnes erosi tehtävistään 31. tammikuuta 1986.
11. kesäkuuta 2003 Cariño nimitettiin Daetin hiippakunnan vihkipiispaksi ja Achollan titulaaripiispaksi. 1. huhtikuuta 2005 hän sai nimityksen Legazpin piispaksi; hän erosi tehtävistään 7. marraskuuta 2007.
Francesco Sgalambro
Francesco Sgalambro (16. huhtikuuta 1934 Lentini – 11. elokuuta 2016 Messina) oli italialainen roomalaiskatolinen piispa. Hänet vihittiin papiksi 22. syyskuuta 1957 ja nimitettiin Messinan arkkihiippakunnan vihkipiispaksi sekä Minturnaen titulaaripiispaksi 22. helmikuuta 1986. Piispaksi vihkiminen seurasi 5. huhtikuuta. Pääkonsekraattorina toimi Salvatore Pappalardo, jota avustivat Ignazio Cannavò ja Carmelo Canzonieri.
30. syyskuuta 1986 Messinan arkkihiippakunta yhdistyi Liparin hiippakunnan ja Santa Lucia del Melan alueprelatuurin kanssa. Sen nimeksi tuli Messina-Lipari-Santa Lucia del Melan arkkihiippakunta. Sgalambro jatkoi toimintaansa sen vihkipiispana, kunnes sai 18. maaliskuuta 2000 nimityksen Cefalùn piispaksi.
Sgalambro jäi eläkkeelle 17. syyskuuta 2009.
Leonard James Olivier
Leonard James Olivier (12. lokakuuta 1923 Lake Charles, Louisiana – 19. marraskuuta 2014) oli yhdysvaltalainen roomalaiskatolinen piispa. Hänet vihittiin Jumalan Sanan seuran papiksi 29. kesäkuuta 1951 ja nimitettiin Washingtonin arkkihiippakunnan vihkipiispaksi sekä Legian titulaaripiispaksi 10. marraskuuta 1988. Piispaksi vihkiminen seurasi 20. joulukuuta. Pääkonsekraattorina toimi James Aloysius Hickey, jota avustivat Eugene Antonio Marino ja Alvaro Corrada del Rio.
Olivier jäi eläkkeelle 18. toukokuuta 2004.
Määränpäänä tähdet (kirja)
Määränpäänä tähdet ("The Stars My Destination" tai "Tiger! Tiger!") on Alfred Besterin vuonna 1956 kirjoittama science-fiction -romaani. Kirjoittaja sai idean aiheeseen luettuaan toisen maailmansodan aikana haaksirikkutuneesta merimiehestä nimeltä Poon Lim, joka ajelehti Tyynellä valtamerellä ennätykselliset 133 päivää, koska ohikulkeneet laivat eivät uskaltaneet pysähtyä pelastustoimiin, peläten mahdollista sukellusvenehyökkäystä. Tuosta kasvoi tarina avaruuteen haaksirikkoutuneesta Gully Foylesta, joka haluaa kostaa ohi lentäneelle alukselle hänen hylkäämisensä avaruusaluksen hylkyyn. "Määränpäänä tähdet" jäi Besterin viimeiseksi kirjaksi 19 vuoteen.
"Määränpäänä tähdet" ennakoi myöhempää kyberpunkkia. Sen universumissa megakorporaatiot ovat yhtä voimakkaita kuin valtiot, joskus voimakkaampiakin. Aurinkokunta on jakautunut kahteen sotivaan leiriin, sisä- ja ulkoplaneettoihin. Teleportaatio kuuluu ihmisten jokapäiväiseen elämään, ja kirjan alussa kerrotaankin kuinka tiedemies nimeltä Jaunte keksii sen ja kuinka teleportaatio nimetään hänen mukaansa "jauntaukseksi". Ainoa hankaluus on että ihminen voi jauntata vain paikkoihin joissa on jo käynyt, eikä avaruudessa voi jauntata - huolimatta lukuisista (epäonnistuneista) yrittäjistä. Telepaatit ovat harvinaisia, mutta olemassaolevia ihmisiä, heitä on vain puoli tusinaa koko aurinkokunnassa. Yksi päähenkilö voi lähettää ajatuksiaan, muttei vastaanottaa.
Kirjaa on kuvattu Dumas'n "Monte-Criston kreivin" scifi-sovitukseksi. Päähenkilö Gully Foyle on kirjan alussa "täydellisesti epäonnistunut yksilö", jolla olisi kyllä potentiaalia, muttei lainkaan motivaatiota. Hän huomaa olevansa 170 päivää avaruusaluksen hylyssä, kuolemassa hitaasti, mutta yhä elossa. Aina hapen ollessa lopussa hän joutuu poistumaan suojapaikastaan etsimään uutta happipulloa ja ruokaa ilman mitään varmuutta onnistumisesta. Kaikki muuttuu kun ohikulkeva alus huomaa hänet, muttä jättää hänet jälkeensä, silloin hän päättää pelastaa itsensä kostaakseen alukselle.
Derick Thomson
Derick S. Thomson, (5. elokuuta 1921 – 21. maaliskuuta 2012) oli skotlantilainen runoilija, kustantaja, leksikografi, professori ja kirjailija. Hän oli suorittanut yliopillisia tutkintoja, MA, BA, tohtori ja hän oli FRSE, FBA. Hän oli alun perin kotoisin Lewisin saarelta, mutta asui suuren osan elämäänsä Glasgowissa, jossa hän oli kelttiläisen kulttuurin professori Glasgow'n yliopistossa 1963–1991. Hän perusti kustannusyhtiön Gairm ja saman nimisen aikakauslehden, joka oli pitkäaikaisin iirinkielinen lehti. Se ilmestyi hänen toimittamanaan yli viisikymmentä vuotta. Lehti on myöhemmin lakkautettu, ja sen tilalle on perustettu Gath. Hän oli Scottish Poetry Libraryn kunniapuheenjohtaja ja Fellow of the Royal Society of Edinburgh ja British Academyn jäsen. Kesäkuussa 2007 hän vastaanotti Glasgow'n yliopiston myöntämän arvonimen.
Joseph Lawson Howze
Joseph Lawson Howze (30. elokuuta 1923 – 9. tammikuuta 2019) oli yhdysvaltalainen roomalaiskatolinen piispa. Hänet vihittiin papiksi 7. toukokuuta 1959 ja nimitettiin Natchez-Jacksonin hiippakunnan vihkipiispaksi sekä Maxitan titulaaripiispaksi 8. marraskuuta 1972. Piispaksi vihkiminen seurasi 28. tammikuuta 1973. Pääkonsekraattorina toimi Luigi Raimondi, jota avustivat Harold Robert Perry ja Joseph Bernard Brunini.
Howze sai 8. maaliskuuta 1977 nimityksen Biloxin piispaksi, joksi hänet asetettiin 6. kesäkuuta. Hän jäi eläkkeelle 15. toukokuuta 2001.
William Russell Houck
William Russell Houck (26. kesäkuuta 1926 Mobile, Alabama – 9. maaliskuuta 2016 Jackson, Mississippi) oli yhdysvaltalainen roomalaiskatolinen piispa. Hänet vihittiin papiksi Mobilen hiippakuntaan 19. toukokuuta 1951 ja nimitettiin Jacksonin hiippakunnan vihkipiispaksi sekä Alexanumin titulaaripiispaksi 28. maaliskuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.
11. huhtikuuta 1984 Houck sai nimityksen Jacksonin piispaksi, jonka virkaan hänet asetettiin 5. kesäkuuta. Hän jäi eläkkeelle 3. tammikuuta 2003.
Jerzy Kaczmarek
Jerzy Mieczysław Kaczmarek (s. 8. tammikuuta 1948) on puolalainen entinen miekkailija. Hän kilpaili vuoden 1972 kesäolympialaisissa Münchenissä ja oli siellä mukana voittamassa kultaa floretin joukkuekilpailussa.
Lech Koziejowski
Lech Koziejowski (s. 3. huhtikuuta 1949 Varsova) on puolalainen entinen miekkailija. Hän oli mukana floretin joukkuekilpailussa voittamassa ensin kultaa kesäolympialaisissa 1972 Münchenissä ja sitten saamassa pronssia kesäolympialaisissa 1980 Moskovassa. Hän osallistui myös kesäolympialaisiin 1976 Montrealissa. Jokaisella kerralla hän kilpaili myös floretin yksilökilpailussa.
Bernard Talvard
Bernard Gérard Talvard (s. 8. lokakuuta 1947) on ranskalainen entinen miekkailija. Hän sai pronssia floretin joukkuekilpailussa kesäolympialaisissa 1972 ja sitten sekä sen yksilö- että joukkuekilpailuissa kesäolympialaisissa 1976.
François Suchanecki
François Suchanecki (s. 23. joulukuuta 1949) on sveitsiläinen entinen miekkailija. Hän sai hopeaa kalvan joukkuekilpailussa kesäolympialaisissa 1972 Münchenissä. Kesäolympialaisissa 1976 Montrealissa hän sai siinä toistamiseen mitalin, pronssia, ja sijoittui lisäksi sen yksilökilpailussa 22. sijalle.
Los Angelesin kesäolympialaisissa 1984 Suchanecki kilpaili kalvan joukkuekilpailussa jääden yhdeksännelle sijalle.
Cesare Salvadori
Cesare Salvadori (s. 22. syyskuuta 1941 Torino) on italialainen entinen miekkailija. Hän sai kesäolympialaisissa 1964 hopeaa säilän joukkuekilpailussa. Sama saavutus toistui kesäolympialaisissa 1968. Sitten Salvadori kuului säilässä kultaa voittaneeseen joukkueeseen kesäolympialaisissa 1972.
Rolando Rigoli
Rolando Rigoli (s. 3. lokakuuta 1940 Livorno) on italialainen entinen miekkailija. Hän oli mukana saamassa säilän joukkuekilpailussa ensin hopeaa kesäolympialaisissa 1968 Méxicossa ja sitten voittamassa kultaa kesäolympialaisissa 1972 Münchenissä.
Cirilo R. Almario
Cirilo R. Almario (11. tammikuuta 1931 Caridad – 14. lokakuuta 2016 Malolos) oli filippiiniläinen roomalaiskatolinen piispa. Hänet vihittiin papiksi 30. marraskuuta 1956 ja nimitettiin Malolosin hiippakunnan koadjuuttoripiispaksi sekä Zaban titulaaripiispaksi 22. elokuuta 1973. Piispaksi vihkiminen seurasi 18. lokakuuta. Pääkonsekraattorina toimi Bruno Torpigliani, jota avustivat Ricardo Jamin Vidal ja Rafael Montiano Lim.
Almariosta tuli 15. joulukuuta 1977 Malolosin piispa, jona hän toimi, kunnes erosi tehtävistään 20. tammikuuta 1996.
Tero Kaukomaa
Tero Kaukomaa (s. 1960) on suomalainen elokuvatuottaja. Kaukomaa opiskeli liiketaloutta ja markkinointia Helsingin kauppakorkeakoulussa, josta hän valmistui 1987. Tuotettuaan satoja mainoksia ja joitakin musiikkivideoita Elohopea Filmissä (1989–1991) Kaukomaa siirtyi lyhytelokuvien ja myöhemmin myös kokoillan elokuvien pariin. 1997 hän perusti tuotantoyhtiö Blind Spot Picturesin, jonka omistajana toimi vuosina 2001–2007 myös Petri Jokiranta.
Kaukomaa kuuluu niihin harvalukuisiin suomalaisiin elokuvatuottajiin, jotka ovat viime vuosina suunnanneet tuottamiaan elokuvia ulkomaanmarkkinoille. Kaukomaan tuottama "Iron Sky" -elokuva myytiin ympäri maailmaa. "Iron Sky" -elokuvalle julkaistiin jatko-osa "" vuonna 2019.
Brasílian televisiotorni
Brasílian televisiotorni () on televisiotorni Brasílian kaupungissa Brasiliassa. Televisiotornin rakentaminen aloitettiin vuonna 1965 ja rakentaminen päättyi vuonna 1967. Televisiotorni on 224 metriä korkea. Televisiotornin suunnitteli brasilialainen arkkitehti Lucio Costa.Brasílian televisiotorni toimii radio- ja televisiotornina ja samalla myös näköalatornina.
Chase Tower (Detroit)
Chase Tower tai The Qube on tornitalo Detroitin kaupungissa Michiganin osavaltiossa Amerikan Yhdysvalloissa.
Rakennus valmistui vuonna 1959 ja edustaa modernia arkkutehtuuria. Chase Tower on rakennettu samaan paikkaan, jossa sijaitsi aikoinaan Detroitin ensimmäinen pilvenpiirtäjä. Rakennuksen suunnitteli saksalainen arkkitehti Albert Kahn. Sen aikaisempia nimiä ovat olleet muun muassa "Bank One Center", "National Bank of Detroit Building" ja "Bank One Building". Huhtikuussa 2011 Quicken Loans -niminen yhtiö osti Chase Towerin ja aikoo hyödyntää käytettävissä olevan tilan vähittäiskaupaan.
Rugbyn naisten SM-sarja
Rugbyn naisten SM-sarja on naisten rugbyn korkein sarjataso Suomessa. Sen järjestää Suomen rugbyliitto. Sarjaa on pelattu vuodesta 2007 lähtien. Vuonna 2006 pelattiin ensimmäinen naisten kilpailu Suomessa nimellä "Suomen Cup".
Vuoden 2012 Rugbyn naisten SM-sarjassa oli viisi joukkuetta, jotka pelasivat kaksinkertaisen sarjan. Neljä parasta joukkuetta pääsi välieriin, joiden voittajat kohtasivat Jyväskylässä 29. syyskuuta pelattavassa loppuottelussa.
Vuoden 2013 Rugbyn naisten SM-sarjassa oli kuusi joukkuetta, jotka pelasivat kaksinkertaisen sarjan. Runkosarjan voittaja pääsi suoraan loppuotteluun, joka pelattiin Töölön pallokentällä 5. lokakuuta.
Frick
Frick voi tarkoittaa seuraavia:
Richard Descoings
Richard Descoings (23. kesäkuuta 1958 – 3. huhtikuuta 2012) oli virkamies, joka toimi ranskalaisen politiikantutkimuslaitoksen Institut d'Études Politiques de Paris’n johtajana sekä poliittisen tieteen säätiön Fondation Nationale des Sciences Politiquesin (FNSP) hallintojohtajana. Näistä tiedeyhteisöistä käytetään yhteisnimitystä Sciences Po; ne ovat Euroopan arvostetuimpia yhteiskuntatieteiden tutkimus- ja opetuslaitoksia. Descoings oli myös Conseil d'État’n (Ranskan valtioneuvoston) jäsen.
Descoings kuoli epäselvissä oloissa newyorkilaisessa hotellissa.
Lindell
Lindell on muun muassa seuraavien henkilöiden sukunimi:
Hanna Hakko
Hanna Katariina Hakko (s. 8. maaliskuuta 1988 Lappeenranta) on suomalainen poliitikko ja ympäristöasiantuntija.
Hakko oli toinen Vihreiden nuorten ja opiskelijoiden liiton vuoden 2012 puheenjohtajista. Kunnallisvaaleissa 2012 hänet valittiin Tampereen kaupunginvaltuustoon 354 äänellä. Kaudella 2013–2016 hän on yhdyskuntalautakunnan varajäsen ja sen ympäristö- ja rakennusjaoston jäsen. Hän on myös Pirkanmaan maakuntavaltuuston varajäsen. Hakko oli ehdolla myös eduskuntavaaleissa 2011 ja sai 800 ääntä.
Hakko on opiskellut ympäristöpolitiikkaa Tampereen yliopistossa ja on hallintotieteiden kandidaatti. Hakko työskentelee Maan ystävien Polttava kysymys -kampanjan koordinaattorina. Aiemmin hän on työskennellyt Suomen luonnonsuojeluliiton suojeluasiantuntijana ja Suomen ympäristökeskuksessa.
Heinäkuussa 2012 Hakko herätti huomiota blogikirjoituksellaan, jossa pohdittiin insestin ja eläimiinsekaantumisen hyväksymistä ja suojaikärajojen poistoa.
Hakko toimi myös Vihreiden puoluevaltuuskunnan jäsenenä 2011–2013.
EGP
EGP tarkoittaa seuraavia asioita:
Riva
Riva voi viitata muun muassa seuraaviin:
Days (kappale)
Days on Ray Daviesin kirjoittama ja The Kinks -yhtyeen esittämä kappale, joka julkaistiin "The Kinks Are the Village Green Preservation Society" -albumin Manner-Euroopan-painoksella 1968. Se ilmestyi myös singlenä, jolloin se nousi yhtyeen kotimaassa Britanniassa sijalle kaksitoista. Yhdysvalloissa se ei saavuttanut listasijoitusta.
”Daysista” on muodostunut yksi The Kinksin ikimuistoisimmista singleistä. Kappaleen kirjoittaja, laulaja-kitaristi Ray Davies pyrki sisällyttämään kappaleen tunnelman heti sen ensimmäiseen lauseeseen; ”Thank you for the days” () Daviesin mukaan nuoruudessa on hienoa se, että ihmisellä on silloin sisäänrakennettu kyky ilmaista itseään luonnollisesti vain muutamalla sanalla. Kappaletta on pidetty esimerkkinä Daviesin kyvystä tehdä kaupallinen laulu, joka ei kuitenkaan edusta aikansa valtavirtamusiikkia. Laulun sanoitus käsittelee nuoruuden rakkautta nostalgiseen, mutta katkeransuolaiseen sävyyn.
”Days” äänitettiin Pye Studiosin kakkosstudiossa 3. ja 27. toukokuuta 1968. Ray Daviesin vaatimuksesta sessiomuusikko Nicky Hopkins imitoi mellotronillaan jousisoittimia, jotka eivät olisi kuitenkaan liikaa esillä.
”Daysin” julkaisi Britanniassa Pye Records 28. kesäkuuta 1968 B-puolenaan jo vuonna 1966 äänitetty ”She’s Got Everything”. Record Retailer -listalle ”Days” nousi 20. heinäkuuta ja parhaimman sijoituksensa, kahdestoista, se saavutti 17. elokuuta. Kaikkiaan single pysyi listalla kymmenen viikkoa. Kappale ylsi top 10:n tuntumaan myös Melody Makerin ja New Musical Expressin listoilla. Yhdysvalloissa single ilmestyi 24. heinäkuuta Reprise Recordsin julkaisemana. Yhdysvalloissa single ei saavuttanut listasijoitusta. Sen sijaan Alankomaissa (6.), Uudessa-Seelannissa (11.), Irlannissa (16.), Belgiassa (17.) ja Länsi-Saksassa (28.) se ylsi listalle.
Kappaleen stereoversio julkaistiin vuoden 1968 syksyllä "The Kinks Are the Village Green Preservation Society" -albumin Manner-Euroopan- sekä Uuden-Seelannin-painoksella, joka erosi sisällöltään Britannian- ja Yhdysvaltain-painoksista. Se oli levyn kuudes raita päättäen A-puolen.
A-puoli
B-puoli
Tunnetuin kappaleesta tehty cover-versio on Kirsty MacCollin levytys, joka ylsi vuonna 1989 Britanniassa listasijalle kaksitoista. Myös Petula Clark (1969) ja Elvis Costello (1991) ovat tehneet siitä oman version. Suomenkielisen version ”Mies” levytti vuonna 1989 Clifters-yhtye. Tekstin oli kirjoittanut Jaana Rinne.
Piru irti
Piru irti (American Gothic) oli yhdysvaltalainen television kauhusarja, jonka on käsikirjoittanut Shaun Cassidy ja tuottajana toimi Sam Raimi. Sarjaa tehtiin vain yksi esityskausi, jonka ensiesitys oli CBS-kanavalla 22. syyskuuta 1995 – 11. heinäkuuta 1996. Sarja esitettiin myös Suomessa ja sen ensiesitys oli MTV3-kanavalla 3. kesäkuuta 1997. Sarjan pääosissa olivat Gary Cole, Paige Turco ja Lucas Black.
Kurjuuvven valssi
Kurjuuvven valssi on kuopiolaisen metalliyhtye Verjnuarmun ensimmäinen singlejulkaisu.
Giorgio Chinaglia
Giorgio Chinaglia (24. tammikuuta 1947 – 1. huhtikuuta 2012) oli italialainen jalkapalloilija. Hän oli pelipaikaltaan hyökkääjä. Chinaglia pelasi urallaan muun muassa Laziossa ja New York Cosmosissa sekä Italian maajoukkueessa.
Chinaglia syntyi Italiassa, mutta pian sen jälkeen hänen perheensä muutti työn perässä Cardiffiin, Walesiin. Hän liittyi Swansea Towniin. Chinaglia joutui nopeasti ongelmiin seurajohdon kanssa temperamenttinsa takia, ja lopulta hänen Swansea-uransa päättyi hänen isänsä uhkailtua seuran valmentajaa. Perhe palasi tapauksen jälkeen Italiaan ja Chinaglia liittyi pieneen Massesen seuraan.
Kolme vuotta myöhemmin Chinaglia pääsi Seria A:ssa pelaavaan Lazioon, jossa hän löi itsensä läpi. Chinaglia teki runsaasti maaleja, vaikka siihen aikaan Italiassa pelattiin hyvin puolustusvoittoisesti. hän voitti Serie A:n maalikuninkuuden ja toi osaltaan Laziolle seuran ensimmäisen mestaruuden. Lazion 100-vuotisjuhlallisuuksissa kannattajat äänestivät Chinaglian seuran kaikkien aikojen parhaaksi pelaajaksi.
Vuonna 1976 Chinaglia siirtyi Yhdysvaltoihin New York Cosmosiin, jossa hän pelasi hyökkääjänä Pelén rinnalla. Chinagliasta tuli Yhdysvalloissa erittäin suosittu tähti. Hän pelasi seurassa yli seitsemän vuotta, joiden aikana hän teki lähes maalin ottelua kohti yli 200 liigaottelun aikana. Hän on edelleen eniten maaleja tehnyt pelaaja Yhdysvaltain liigajalkapallossa. Vuonna 2000 Chinaglia valittiin National Soccer Hall of Fameen.
Cosmos ja NASL lakkautettiin 1980-luvun puolivälissä ja pian myös Chinaglia lopetti uransa.
Chinaglia pelasi urallaan 14 maaottelua, joissa hän teki neljä maalia. Ensimmäisen maaottelun Chinaglia pelasi 1972 ja hän oli mukana myös 1974 MM-kisoissa. Lopputurnauksessa hän suuttui ja solvasi valmentajaa tämän vaihdettua Chinaglian ottelussa Haitia vastaan. Tapauksen jälkeen Chinagliaa ei enää valittu maajoukkueeseen.
Pelaajauran jälkeen Chinaglia toimi Lazion puheenjohtajana 1983–1985.
Vuonna 2006 Chinaglia pidätettiin epäiltynä osallisuudesta rikollisryhmään, joka yritti ostaa Lazion. Tapauksen jälkeen Chinaglia asui Yhdysvalloissa, jossa hän toimi muun muassa jalkapalloaiheisen radio-ohjelman isäntänä.
Chinaglia kuoli 1. huhtikuuta 2012 sydänkohtaukseen.
Malmberg
Malmberg on sukunimi. Se voi tarkoittaa ainakin seuraavia:
WesTV
WesTV oli Raumalla toiminut paikallistelevisiokanava, joka aloitti toimintansa vuonna 1982 nimellä Rauma TV. Vuosina 2003-2011 kanava tunnettiin nimellä Ganal TV, jonka jälkeen se käytti jälleen vuoden ajan alkuperäistä nimeään. Toimitettua ohjelmaa Wes TV lähetti noin 12 tuntia vuorokaudessa.
Kanava näkyi ilmaisena yli 75 000 kotitaloudessa Satakunnan alueella DNA:n kaapeliverkossa. Raision ja Turun alueella Rauma TV lopetti lähetykset 16.4.2012. Kanava lopetti lopullisesti vuoden 2015 aikana.
Kuukausiloma
Kuukausiloma eli "kuukausilupa" oli Suomen kouluissa 1960-luvulle saakka kouluvuoden aikana kerran kuukaudessa sunnuntaiden ja muiden pyhäpäivien lisäksi annettu lupa- eli vapaapäivä. Suomen kouluissa työskenneltiin vuoteen 1971 pää­sääntöisesti kuutena päivänä viikossa, maanantaista lauantaihin, mutta kerran kuu­kaudessa oli yksi arkipäivä vapaata. Lisäksi kesäloma oli nykyistä pidempi ja kesti kesäkuun alusta elokuun loppuun. Kansa- ja oppikouluissa työ- ja loma-ajat lisäksi poikkesivat jonkin verran toisistaan.
Oppikoulujen osalta kuu­kausi­lomasta oli säädetty vuoden 1872 Koulujärjestyksessä. Sen ajankohdasta päätti rehtori.. Kun vuonna 1933 otettiin käyttöön hiihtoloma, päätettiin kuitenkin, ettei maaliskuussa ollut annettava hiihto­loman lisäksi tavanomaista kuukausi­lomaa. Kansa­koulujen osalta säädettiin vuonna 1958, että luku­vuodessa oli 200 työpäivää. Täten loma-aikojen lisäksi lukuvuoteen mahtui muutama lupapäivä, ja asetuksen mukaan ne oli sijoitettava välittömästi sunnuntain tai kirkollisen juhlapäivän edelle tai sen jälkeen, yleensä siis lauantaiksi tai maanantaiksi
Kun työelämässä 1960-luvulla vähitellen siirryttiin viisi­päiväiseen työ­viikkoon, tehtiin samoin vaiheittain myös kouluissa. Syyslukukauden alusta 1968 lähtien olivat syyskuussa lauantait lupa­päiviä, samoin toukokuussa paitsi silloin, kun samalle viikolle sattui jokin muu yleinen pyhä- tai vapaapäivä (vappu, helatorstai tai toinen helluntaipäivä). Muuna aikana luku­vuodesta oli vapaa­päiviä sunnuntaiden ja muiden pyhä­päivien sekä loma-aikojen lisäksi enää yhteensä vain neljä.. Koko vuodeksi viisi­päiväiseen työ­viikkoon siirryttiin kouluissa syysl­uku­kauden alusta 1971, jolloin samalla kesä­lomaa lyhennettiin, aluksi väliaikaisella säännöksellä, seuraavasta vuodesta lähtien vakinaisesti. Vapaiden lauantaiden lisäksi ei kouluissa enää tämän jälkeen annettu pidetty vanhan käytännön mukaisia kuukausilomia.
Markiisi (verho)
Markiisi on ikkunan yläpuolelle asenettava yleensä kankaasta tehty peite, joka antaa suojaa auringonpaisteelta. Suomessa markiisien sijaan auringonvalolta suojaavat edelleen sälekaihtimet, mutta hiljalleen markiisien käyttö on yleistymässä. Jo 1990-luvulta markiisit ovat olleet yleistymään päin esimerkiksi Ruotsissa.
Markiisi on ikkunaa hieman leveämpi kangaskatos, joka kaartuu jyrkässä kulmassa eteenpäin ja suojaa suoralta auringonpaisteelta. Markiisi on tuettu seinään kiinnitetuetuilla varsilta, jotka myös pingottavat kankaan.
Terassimarkiisi suojaa terassia tai patiota suoralta auringolta sekä sateelta. Terassimarkiisi on loivempi ja ulottuu kauemmas seinästä kuin ikkunamarkiisi. Terassimarkiisin ja ikkunamarkiisin lisäksi on vielä kolmas malli, laskostettava korimarkiisi.
Markiisia pidetään auki tarpeen mukaan ja se on kelattavissa pois, kun sitä ei tarvita. Markiisi kelataan joko sähköllä tai käsin. Jousi tai kaasujousi helpottaa markiisin avaamista painovoiman lisäksi. Nykyisellään markiisin moottoreihin voidaan myös kytkeä automatiikka, joka kelaa markiisia säätilan mukaan.
Markiisi ei aina tarvitse lupaa rakennusvalvontaviranomaisilta, kuitenkin kaavoitetuilla alueilla ja kulttuurihistoriallisesti arvokkaissa ympäristöissä kannattaa aloittaa markiisin suunnittelu ottamalla ensin yhteyttä kunnan rakennusvalvontaan.
Markiisi suojaa auringolta eri tavoin kuin esimerkiksi verhot tai sälekaihdin, sillä verhoja tai sälekaihdinta käytettäessä aurinko pääsee kuumentamaan ainakin uloimman ikkunalasin, kun taas ikkunamarkiisia käytettäessä lasikin jää varjoon. Lisäksi markiisi ei peitä näköalaa, mutta suojaa silti tehokkaasti kasvit, tapetit, tekstiilit ja huonekalut.
Pendletonin laki valtion viranhaltijoista
Pendletonin laki valtion viranhaltijoista (, virallisesti "ch. 27, 22 Stat. 403") on liittovaltion laajuinen laki Yhdysvalloissa. Vuonna 1883 hyväksytty Pendletonin laki kielsi Yhdysvaltain liittovaltion alaisten virkamiesten palkkaamisen tai erottamisen poliittisin perustein. Ennen lain voimaantuloa oli normaalia, että hallitseva puolue asetti puolueen tukijoita merkittäviin virkoihin. Yksi tunnetuimmista esimerkeistä on vuodelta 1871, jolloin presidentti Ulysses S. Grant ja yksi republikaanisen puolueen johtohahmoista, Roscoe Conkling, nimittivät Chester A. Arthurin korkeaan virkaan New Yorkin satamaan. Arthur, joka sai nimityksellä tuhatkunta alaista, palkkasi alaisikseen Conklingia tukeneita republikaaneja, jotka antoivat osan palkastaan suoraan puolueelle.
Ensimmäisen kerran poliittisia nimityksiä yritti estää vuosina 1877–1881 presidenttinä toiminut republikaani Rutherford B. Hayes. Hayes erotti useita poliittisesti nimitettyjä virkamiehiä, myös Chester A. Arthurin. Myös Hayesin seuraaja, republikaani James Garfield, pyrki aktiivisesti lopettamaan poliittiset nimitykset. Garfieldin suunnitelmat jäivät kesken, kun häntä ammuttiin presidenttikauden alussa. Garfieldin kuoltua muutamaa kuukautta myöhemmin presidentiksi nousi varapresidentti Chester A. Arthur. Arthur kannatti ennen presidentiksi nousemista poliittisia nimityksiä, mutta yllättäen tuki Pendletonin lakiehdotusta, jonka hän hyväksyi tammikuussa 1883.
Stay with The Hollies
Stay with The Hollies on The Holliesin debyyttialbumi, joka julkaistiin vuonna 1964.
Luis Armando Bambarén Gastelumendi
Luis Armando Bambarén Gastelumendi (s. 14. tammikuuta 1928) on perulainen roomalaiskatolinen piispa. Hänet vihittiin jesuiittojen papiksi 15. heinäkuuta 1958 ja nimitettiin Liman arkkihiippakunnan vihkipiispaksi sekä Sertein titulaaripiispaksi 1. joulukuuta 1967. Piispaksi vihkiminen seurasi 7. tammikuuta 1968. Pääkonsekraattorina toimi Juan Landázuri Ricketts, jota avustivat Ricardo Durand Flórez ja Alcides Mendoza Castro.
Bambarén Gastelumendi sai 2. kesäkuuta 1978 nimityksen Chimboten prelaatiksi ja sitten 6. huhtikuuta 1983 piispaksi. Hän jäi eläkkeelle 4. helmikuuta 2004.
David Helfgott
David Helfgott (s. 19. toukokuuta 1947 Melbourne) on australialainen konserttipianisti. Helfgott tunnetaan yhtä hyvin skitsoaffektiivisesta häiriöstään ja sen vaikutuksesta hänen konserttiesiintymisiinsä kuin musiikillisista ansioistaankin.
Helfgott saavutti maailmanlaajuista kuuluisuutta itsestään kertovasta elokuvasta Loisto (1996, Australia). Elokuva voitti parhaan elokuvan Golden Globe -palkinnon ja oli Oscar-ehdokkaana parhaan elokuvan kategoriassa. Helfgottia elokuvassa esitti Geoffrey Rush. Elokuvassa on joitain epätarkkuuksia Helfgottin elämän kuvauksen suhteen.
Helfgott tekee ahkerasti konserttikiertueita Australiassa ja silloin tällöin myös ulkomailla.
Kaappaus Pohjanmerellä
Kaappaus Pohjanmerellä () on Andrew V. McLaglenin ohjaama elokuva vuodelta 1979, jonka pääosassa näyttelee Roger Moore. Elokuva kertoo iskuryhmästä, joka lähtee pelastamaan kaapattuja öljynporauslauttoja.
"Video-oppaassa" vuodelta 1994 Bello Romano kutsui elokuvaa vähätoimintaiseksi, viihteelliseksi trilleriksi ja antoi sille kolme tähteä viidestä, mikä vastaa sanallista arviota ”hyvä”.
Giulio Einaudi (arkkipiispa)
Giulio Einaudi (11. helmikuuta 1928 – 28. joulukuuta 2017) oli italialainen roomalaiskatolinen piispa. Hänet vihittiin papiksi Saluzzon hiippakuntaan 29. kesäkuuta 1951 ja nimitettiin Villamagna in Tripolitanan titulaariarkkipiispaksi sekä apostoliseksi pro-nuntiukseksi Pakistaniin 10. marraskuuta 1976. Piispaksi vihkiminen seurasi 2. tammikuuta 1977. Pääkonsekraattorina toimi Agnelo Rossi, jota avustivat Domenico Enrici ja Antonio Fustella.
Einaudi sai 5. elokuuta 1980 nimityksen apostoliseksi pro-nuntiukseksi Kuubaan. 23. syyskuuta 1988 hänet nimitettiin apostoliseksi nuntiukseksi Chileen ja 29. helmikuuta 1992 Kroatiaan. Hän jäi eläkkeelle 4. elokuuta 2003.
Giulio Einaudi
Giulio Einaudi on seuraavien henkilöiden nimi:
Edvards Pavlovskis
Edvards Pavlovskis (s. 30. elokuuta 1950) on latvialainen roomalaiskatolinen piispa. Hänet vihki papiksi Riian arkkihiippakuntaan Valerians Zondaks 25. toukokuuta 1975. Hänet nimitettiin Jelgavan hiippakunnan piispaksi 22. heinäkuuta 2011, ja piispaksi vihkiminen seurasi 10. syyskuuta. Pääkonsekraattorina toimi Antons Justs, jota avustivat Jānis Pujats ja Zbigņev Stankevičs.
Uskonto Yhdysvalloissa
Uskonnollisuutta Yhdysvalloissa leimaa uskontojen laaja monimuotoisuus. 59 % amerikkalaisista pitää uskonnon roolia elämässään erittäin tärkeänä, mikä tekee Yhdysvalloista poikkeuksellisen rikkaiden maiden keskuudessa.
Vuonna 2014 tehdyn tutkimuksen mukaan Yhdysvaltain väestöstä 46.5 % on protestantteja, 20.8 % katolilaisia, 1.6 % mormoneja, 0.8 % jehovan todistajia, 0.5 % ortodokseja, 0.4 % muita kristittyjä, 5.9 % muita uskontoja ja 22.8 % uskontokuntiin kuulumattomia.
Perustuslain ensimmäinen lisäys takaa vapaan uskonnonharjoituksen.
Vuonna 2014 tehdyssä tutkimuksessa on 46.5 % protestantteja, 20.8 % katolisia ja muita kristittyjä oli 3.3 % vastanneista.
Nation of Islam alkoi saada vaikutusvaltaa 1940-luvulla. Sen tunnetuimpia jäseniä ovat Malcolm X ja Muhammad Ali.
Huomattava määrä pitää itseään juutalaisina enemmän kulttuurisista kuin uskonnollisista syistä. Yhdysvaltain juutalaisyhteisö koostuu pääosin Keski- ja Itä-Euroopasta muuttaneista aškenasijuutalaisista ja heidän jälkeläisistään.
2000-luvulla perustettiin Hindu American Foundation.
Alcides Mendoza Castro
Alcides Mendoza Castro (14. maaliskuuta 1928 – 20. kesäkuuta 2012) oli perulainen roomalaiskatolinen arkkipiispa. Hänet vihittiin papiksi 15. syyskuuta 1951 ja nimitettiin Abancayn hiippakunnan vihkipiispaksi sekä Metraen titulaaripiispaksi 28. huhtikuuta 1958. Piispaksi vihkiminen seurasi 6. heinäkuuta. Pääkonsekraattorina toimi Carlos Maria Jurgens Byrne, jota avustivat Alberto Maria Dettmann y Aragón ja Fidel Mario Tubino Mongilardi.
Mendoza Castro sai 5. joulukuuta 1962 nimityksen Abancayn piispaksi ja 12. elokuuta 1967 Perun sotilasarkkipiispaksi sekä Pederodianan titulaariarkkipiispaksi. 5. lokakuuta 1983 hänet nimitettiin Cuzcon arkkipiispaksi, jona hän toimi, kunnes jäi eläkkeelle 29. marraskuuta 2003.
Mendoza Castro osallistui Vatikaanin toiseen kirkolliskokoukseen.
Porin Sanomat
Porin Sanomat oli Porissa vuosina 1973–2013 ilmestynyt kaupunkilehti.
Sen jakelulevikki oli 60 000 kappaletta. Porin Sanomia julkaisi lehden viimeisinä vuosina Alma Media -konserniin kuuluva Satakunnan Kirjateollisuus. Lehti ilmestyi kahdesti viikossa, keskiviikkoisin ja lauantaisin.
Kesäkuussa 2013 lehti fuusioitiin osaksi Satakunnan Kansaa, ja se alkoi ilmestyä lehden mukana perjantaisin jaettavana Porilaine-nimisenä liitteenä.
Välimerentyräkki
Välimerentyräkki ("Euphorbia characias") on monivuotinen ja myrkyllinen tyräkkikasvi. Kasvin latinankielinen nimi "characias" pohjautuu antiikin kreikkalaisen lääkärin ja kasvitieteilijän Dioskorideen teksteihin. Nimi viittaa kasvin suosimaan kiviseen tai kallioiseen elinympäristöön ("hárakas" = kivi).
Välimerentyräkin lehdet ovat harmaat, pitkulaiset ja niitä on paljon. Kasvin varret ovat suoria ja vahvoja, ja alaosastaan paljaita. Välimerentyräkki kasvaa 30–80 senttimetriä korkeaksi. Kasvin kukinto on lyhytlapakkoinen ja muodoltaan tiheä sarja. Välimerentyräkki kukkii tammikuun lopulta toukokuun alkuun.
Välimerentyräkki kasvaa kotoperäisenä Välimeren alueella. Pohjois-Amerikassa kasvia tavataan Yhdysvaltojen länsirannikolla Kalifornian osavaltion Alamedan piirikunnassa, jonne se on istutettu.
Tomás Balduíno
Tomás Balduíno (31. joulukuuta 1922 Posse – 2. toukokuuta 2014) oli brasilialainen roomalaiskatolinen piispa. Hänet vihittiin dominikaanien papiksi 4. heinäkuuta 1948 ja nimitettiin Santíssima Conceição do Araguaian koadjuuttoriprelaatiksi sekä Vicus Pacatin titulaaripiispaksi 15. elokuuta 1967.
Balduíno sai nimityksen Goiásin piispaksi 10. marraskuuta 1967, ja piispaksi konsekroinnin suoritti 26. marraskuuta Sebastiano Baggio, jota avustivat Alberto Gaudêncio Ramos ja Alain Marie Hubert Antoine Jean Roland du Noday. Balduíno jäi eläkkeelle 2. joulukuuta 1998. Hän tuli tunnetuksi maattomien työläisten puolustajana.
Antônio Afonso de Miranda
Antônio Afonso de Miranda (s. 14. huhtikuuta 1920) on brasilialainen roomalaiskatolinen piispa. Hänet vihittiin papiksi 1. marraskuuta 1945 ja nimitettiin Lorenan hiippakunnan piispaksi 3. marraskuuta 1971. Piispaksi vihkiminen seurasi 27. joulukuuta. Pääkonsekraattorina toimi Umberto Mozzoni, jota avustivat Belchior Joaquim da Silva Neto ja Cristiano Portela de Araújo Pena.
Afonso de Miranda sai 11. heinäkuuta 1977 nimityksen Campanhan koadjuuttoripiispaksi ja 6. elokuuta 1981 Taubatén piispaksi. Hän jäi eläkkeelle 22. toukokuuta 1996.
Hovila (täsmennyssivu)
Hovila voi tarkoittaa seuraavia:
Emil Breitkreutz
Emil William Breitkreutz (16. marraskuuta 1883 Wausau, Wisconsin – 3. toukokuuta 1972 San Gabriel, Kalifornia) oli yhdysvaltalainen yleisurheilija ja olympiamitalisti, joka kilpaili keskimatkojen juoksussa. Hänen seuransa oli Milwaukee Athletic Club.
Breitkreutz opiskeli Etelä-Kalifornian yliopistossa, josta hän valmistui vuonna 1906. Hän osallistui St. Louisin olympialaisiin 1904 sattumalta, sillä hän oli enemmän kiinnostunut maailmannäyttelyssä esillä olleista tekniikka-asioista kuin samaan aikaan pidetyistä olympialaisista. Breitkreutz kuitenkin kilpaili 800 metrin juoksuussa, jossa hän sai pronssia johdettuaan vielä puolimatkassa. Hän teki samana vuonna matkan ennätysaikansa 1.56,3.
Breitkreutz toimi yliopistonsa ensimmäisenä koripallovalmentajana ja oli myöhemmin Amateur Athletic Unionin yleisurheilutoimitsijana sekä lentopallojaoston puheenjohtajana.
Bernard Ferdinand Popp
Bernard Ferdinand Popp (6. joulukuuta 1917 Nada, Texas – 27. kesäkuuta 2014) oli yhdysvaltalainen roomalaiskatolinen piispa. Hänet vihittiin papiksi San Antonion arkkihiippakuntaan 24. helmikuuta 1943 ja nimitettiin sen vihkipiispaksi sekä Capsuksen titulaaripiispaksi 3. kesäkuuta 1983. Piispaksi vihkiminen seurasi 25. heinäkuuta. Pääkonsekraattorina toimi Patrick Fernández Flores, jota avustivat John Louis Morkovsky ja Hugo Mark Gerbermann.
Popp jäi eläkkeelle 23. maaliskuuta 1993.
Diamantino Prata de Carvalho
Diamantino Prata de Carvalho (s. 20. marraskuuta 1940 Manteigas) on portugalilaissyntyinen, Brasiliassa toimiva roomalaiskatolinen piispa. Hänet vihittiin fransiskaanien papiksi 10. joulukuuta 1972 ja nimitettiin Campanhan hiippakunnan piispaksi 25. maaliskuuta 1998. Piispaksi vihkiminen seurasi 2. toukokuuta. Pääkonsekraattorina toimi Serafim Fernandes de Araújo, jota avustivat Albino Mamede Cleto ja Luís Flávio Cappio.
I’m from Missouri
I'm from Missouri on yhdysvaltalainen komedia-/draamaelokuva vuodelta 1939, jonka ohjasi Theodore Reed. Pääosissa ovat Gladys George, Bob Burns ja Gene Lockhart; sivuosissa ovat muun muassa Judith Barrett, William Henry ja Patricia Morison.
"I'm from Missouri" perustuu Homer Croyn ja Julian Streetin tarinoihin kirjasta "Sixteen Hands". Tarinoista käsikirjoituksen laativat Duke Atteberry ja Jack Moffitt. Paramount Picturesin tuottama draamakomedia sai ensi-iltansa kotimaassaan ensimmäisen kerran New Yorkissa 22. maaliskuuta 1939 ja koko maassa 7. huhtikuuta.
Albino Mamede Cleto
Albino Mamede Cleto (3. maaliskuuta 1935 Manteigas – 15. kesäkuuta 2012) oli portugalilainen roomalaiskatolinen piispa. Hänet vihittiin papiksi 15. elokuuta 1959 ja nimitettiin Lissabonin vihkipiispaksi sekä Illiberin titulaaripiispaksi 6. joulukuuta 1982. Piispaksi vihkiminen seurasi 22. tammikuuta 1983. Pääkonsekraattorina toimi António Ribeiro, jota avustivat João Alves ja José da Cruz Policarpo.
Mamede Cleto sai 29. lokakuuta 1997 nimityksen Coimbran hiippakunnan koadjuuttoripiispaksi, ja 24. maaliskuuta 2001 hänestä tuli sen piispa. Hän jäi eläkkeelle 28. huhtikuuta 2011.
Guilherme Porto
Guilherme Porto (s. 21. tammikuuta 1942) on brasilialainen roomalaiskatolinen piispa. Hänet vihittiin papiksi 7. elokuuta 1966 ja nimitettiin Sete Lagoasin hiippakunnan koadjuuttoripiispaksi 15. heinäkuuta 1998. Piispaksi vihkiminen seurasi 12. lokakuuta. Pääkonsekraattorina toimi Serafim Fernandes de Araújo, jota avustivat José de Lima ja Diamantino Prata de Carvalho.
27. lokakuuta 1999 Portosta tuli Sete Lagoasin piispa.
José de Lima
José de Lima (21. helmikuuta 1924 – 12. kesäkuuta 2013) oli brasilialainen roomalaiskatolinen piispa. Hänet vihittiin papiksi 8. joulukuuta 1948 ja nimitettiin Itumbiaran hiippakunnan piispaksi 13. huhtikuuta 1973. Piispaksi vihkiminen seurasi 15. heinäkuuta. Pääkonsekraattorina toimi Fernando Gomes dos Santos, jota avustivat Belchior Joaquim da Silva Neto ja Antônio Ribeiro de Oliveira.
De Lima sai 7. kesäkuuta 1981 nimityksen Sete Lagoasin hiippakunnan piispaksi, jona hän toimi, kunnes jäi eläkkeelle 27. lokakuuta 1999.
Naivismia
Naivismia on Pedro's Heavy Gentlemenin albumi vuodelta 1984.
Antônio Ribeiro de Oliveira
Antônio Ribeiro de Oliveira (10. kesäkuuta 1926 – 28. helmikuuta 2017) oli brasilialainen roomalaiskatolinen arkkipiispa. Hänet vihittiin papiksi 2. huhtikuuta 1949 ja nimitettiin Goiânian arkkihiippakunnan vihkipiispaksi sekä Arindelan titulaaripiispaksi 25. elokuuta 1961. Piispaksi vihkiminen seurasi 29. lokakuuta. Pääkonsekraattorina toimi Fernando Gomes dos Santos, jota avustivat Abel Ribeiro Camelo ja José Lázaro Neves.
Ribeiro de Oliveira sai 19. joulukuuta 1975 nimityksen Ipamerin piispaksi ja 23. lokakuuta 1985 Goiânian arkkipiispaksi. Hän jäi eläkkeelle 8. toukokuuta 2002.
Ribeiro de Oliveira osallistui Vatikaanin toiseen kirkolliskokoukseen.
Celso Pereira de Almeida
Celso Pereira de Almeida (7. maaliskuuta 1928 Santa Cruz do Rio Pardo – 11. toukokuuta 2014) oli brasilialainen roomalaiskatolinen piispa. Hänet vihittiin dominikaanien papiksi 4. elokuuta 1953 ja nimitettiin Porto Nacionalin hiippakunnan vihkipiispaksi sekä Camplumin titulaaripiispaksi 31. tammikuuta 1972. Piispaksi vihkiminen seurasi 22. huhtikuuta. Pääkonsekraattorina toimi Fernando Gomes dos Santos, jota avustivat Alain Marie Hubert Antoine Jean Roland du Noday ja Vicente Angelo José Marchetti Zioni.
Pereira de Almeida sai 14. tammikuuta 1975 nimityksen Porto Nacionalin koadjuuttoripiispaksi, ja 5. toukokuuta 1976 hänestä tuli sen piispa. 25. tammikuuta 1995 hän sai nimityksen Itumbiaran hiippakunnan piispaksi, jona hän toimi, kunnes erosi tehtävistään 6. toukokuuta 1998.
Antônio Lino da Silva Dinis
Antônio Lino da Silva Dinis (22. helmikuuta 1943 – 1. joulukuuta 2013) oli brasilialainen roomalaiskatolinen piispa. Hänet vihittiin papiksi 15. elokuuta 1966 ja nimitettiin Itumbiaran hiippakunnan piispaksi 24. helmikuuta 1999. Piispaksi vihkiminen seurasi 1. toukokuuta. Pääkonsekraattorina toimi Alfio Rapisarda, jota avustivat José de Lima ja Jorge Ferreira da Costa Ortiga.
Urbano José Allgayer
Urbano José Allgayer (s. 16. maaliskuuta 1924) on brasilialainen roomalaiskatolinen piispa. Hänet vihittiin papiksi 10. joulukuuta 1950 ja nimitettiin Porto Alegren arkkihiippakunnan vihkipiispaksi sekä Tunnunan titulaaripiispaksi 5. helmikuuta 1974. Piispaksi vihkiminen seurasi 24. maaliskuuta. Pääkonsekraattorina toimi Alfredo Vicente Scherer, jota avustivat Alberto Frederico Etges ja Nei Paulo Moretto.
Allgayer sai 4. helmikuuta 1982 nimityksen Passo Fundon piispaksi, jona hän toimi, kunnes jäi eläkkeelle 19. toukokuuta 1999.
Peter Chung Hoan Ting
Peter Chung Hoan Ting (s. 10. syyskuuta 1928) on malesialainen roomalaiskatolinen arkkipiispa. Hänet vihittiin papiksi 26. syyskuuta 1954 ja nimitettiin Kota Kinabalun apostoliseksi koadjuuttorivikaariksi sekä Acelumin titulaaripiispaksi 1. syyskuuta 1970. Piispaksi vihkiminen seurasi 15. marraskuuta. Pääkonsekraattorina toimi James Buis, jota avustivat Dominic Vendargon ja Gregory Yong Sooi Ngean.
Chung Hoan Tingista tuli Kota Kinabalun apostolinen vikaari vuonna 1972, ja 30. tammikuuta 1975 hän sai nimityksen Kuchingin apostoliseksi vikaariksi. 31. toukokuuta 1976 hänestä tuli sen arkkipiispa, jona hän toimi, kunnes jäi eläkkeelle 21. kesäkuuta 2003.
Corry Evans
Corry John Evans (s. 30. heinäkuuta 1990) on pohjoisirlantilainen jalkapalloilija, joka pelaa keskikenttäpelaajana. Hän edustaa Englannin mestaruussarjassa pelaavaa Blackburn Roversia, jonne hän siirtyi vuonna 2013 Hull Citystä.
Evans on pelannut vuodesta 2009 alkaen 47 maaottelua Pohjois-Irlannin maajoukkueessa.
Corry Evansin veli on jalkapalloilija Jonny Evans.
Tomé Ferreira da Silva
Tomé Ferreira da Silva (s. 17. toukokuuta 1961) on brasilialainen roomalaiskatolinen piispa. Hänet vihki papiksi Campanhan hiippakuntaan Aloísio Ariovaldo Amaral 1. tammikuuta 1987, ja hänet nimitettiin São Paulon arkkihiippakunnan vihkipiispaksi sekä Giufin titulaaripiispaksi 9. maaliskuuta 2005. Piispaksi vihkiminen seurasi 13. toukokuuta. Pääkonsekraattorina toimi Cláudio Hummes, jota avustivat Ricardo Pedro Chaves Pinto Filho ja Diamantino Prata de Carvalho.
Irokeesi (hiustyyli)
Irokeesi, usein myös mohikaani (engl. "mohawk"), on erityisesti alakulttuurien, ensisijaisesti punkin, parissa suosittu hiustyyli. Irokeesissä pään keskikohdan hiusten on annettu kasvaa pidemmäksi, kun taas pään sivut on leikattu lyhyemmiksi, siiliksi, tai ajettu kokonaan kaljuiksi. Punk-tyyliset henkilöt kasvattavat irokeesinsä joskus jopa lähes metrin pituisiksi, ja värjäävät ne räikeillä väreillä. Keskelle jätetyt hiukset nostetaan pystyyn esimerkiksi hiuslakalla.
Sana "irokeesi" juontaa juurensa Amerikan irokeesi-intiaaneihin, joiden tunnusomaisena piirteenä on pidetty irokeesin tyylisiä kampauksia.
John Martin Dougherty
John Martin Dougherty (s. 29. huhtikuuta 1932 Scranton) on yhdysvaltalainen roomalaiskatolinen piispa. Hänet vihittiin papiksi Scrantonin hiippakuntaan 15. kesäkuuta 1957 ja nimitettiin sen vihkipiispaksi sekä Sufetulan titulaaripiispaksi 7. helmikuuta 1995. Piispaksi vihkiminen seurasi 7. maaliskuuta. Pääkonsekraattorina toimi James Clifford Timlin, jota avustivat Joseph Carroll McCormick ja Francis Xavier DiLorenzo.
Dougherty jäi eläkkeelle 31. elokuuta 2009.
James Clifford Timlin
James Clifford Timlin (s. 5. elokuuta 1927 Scranton) on yhdysvaltalainen roomalaiskatolinen piispa. Hänet vihki papiksi Scrantonin hiippakuntaan Martin John O'Connor 16. heinäkuuta 1951. Hänet nimitettiin sen vihkipiispaksi ja Gunugusin titulaaripiispaksi 26. heinäkuuta 1976. Piispaksi vihkiminen seurasi 21. syyskuuta. Pääkonsekraattorina toimi Joseph Carroll McCormick, jota avustivat John Raphael Quinn ja Stanley Joseph Ott.
Timlin sai 24. huhtikuuta 1984 nimityksen Scrantonin piispaksi, jona hän toimi, kunnes jäi eläkkeelle 25. heinäkuuta 2003.
John Raphael Quinn
John Raphael Quinn (28. maaliskuuta 1929 – 22. kesäkuuta 2017) oli yhdysvaltalainen roomalaiskatolinen arkkipiispa. Hänet vihittiin papiksi San Diegon hiippakuntaan 19. heinäkuuta 1953 ja nimitettiin sen vihkipiispaksi sekä Thisiduon titulaaripiispaksi 21. lokakuuta 1967. Piispaksi vihkiminen seurasi 12. joulukuuta. Pääkonsekraattorina toimi Luigi Raimondi, jota avustivat Francis James Furey ja Frederick William Freking.
Quinn sai 30. marraskuuta 1971 nimityksen Oklahoma City-Tulsan hiippakunnan piispaksi ja 13. joulukuuta 1972 Oklahoma Cityn arkkipiispaksi. Hänet nimitettiin 16. helmikuuta 1977 ja asetettiin 26. huhtikuuta San Franciscon arkkipiispaksi, jona hän toimi, kunnes erosi tehtävistään 27. joulukuuta 1995.
Eusebius Joseph Beltran
Eusebius Joseph Beltran (s. 31. elokuuta 1934) on yhdysvaltalainen roomalaiskatolinen arkkipiispa. Hänet vihittiin papiksi Atlantan hiippakuntaan 14. toukokuuta 1960 ja nimitettiin Tulsan hiippakunnan piispaksi 17. helmikuuta 1978. Piispaksi vihkiminen seurasi 20. huhtikuuta. Pääkonsekraattorina toimi Charles Alexander K. Salatka, jota avustivat Thomas Andrew Donnellan ja Andrew Joseph McDonald.
Beltran sai 24. marraskuuta 1992 nimityksen Oklahoma Cityn arkkipiispaksi, joksi hänet asetettiin 22. tammikuuta 1993. Hän jäi eläkkeelle 16. joulukuuta 2010.
Antônio Reis
Antônio Reis (28. lokakuuta 1885 – 14. syyskuuta 1960) oli brasilialainen roomalaiskatolinen piispa. Hänet vihittiin papiksi 30. marraskuuta 1910 ja nimitettiin Santa Marian hiippakunnan piispaksi 31. heinäkuuta 1931. Piispaksi vihkiminen seurasi 13. joulukuuta. Pääkonsekraattorina toimi João Batista Becker, jota avustivat Hermeto José Pinheiro ja Joaquim Ferreira de Melo.
Reis asetettiin virkaansa 13. tammikuuta 1932, ja hän toimi siinä, kunnes kuoli 74 vuoden iässä.
Theodore Reed
Theodore Reed (18. kesäkuuta 1887 Cincinnati, Ohio – 22. helmikuuta 1959 San Diego, Kalifornia) oli yhdysvaltalainen elokuvaohjaaja, mutta toimi myös näyttelijänä, käsikirjoittajana ja tuottajana. Hän oli Yhdysvaltain elokuva-akatemian johtajan virassa vuodet 1933–1934.
Reed syntyi vuonna 1887 Ohion Cincinnatissa ja kävi koulua Michiganin yliopistossa Ann Arborin kaupungissa. Reed aloitti viihdeuransa käsikirjoittana Douglas Fairbanksin tuotantoyhtiö Douglas Fairbanks Picturesilla vuonna 1918. Samana vuonna hän myös teki elokuvadebyyttinsä, mutta teki loppuen lopuksi vain kolme elokuvaa. Vuonna 1921 Reed teki ohjausdebyyttinsä "The Nut", jossa pääosaa esitti Douglas Fairbanks.
1920-luvulla Reed toimi tuotantopäällikkönä Fairbanksin tuotantoyhtiössä ja työskenteli muun muassa Fairbanksin arvostetuimmassa elokuvassa "Bagdadin varas" (1924). Äänielokuvien alkuaikoina Reed alkoi työskennellä United Artistsilla ohjaajana. Vuonna 1932 Reedistä tuli apulaistuottaja ja vuonna 1936 Reed palasi ohjaamaan. Hän ohjasi muun muassa elokuvia "Tropiikin öitä" (1938), "I'm from Missouri" (1939) ja "Those Were the Days!" (1940).
Theodore Reed kuoli 71-vuotiaana 22. helmikuuta 1959 San Diegossa, Kaliforniassa.
José Baréa
José Baréa (19. tammikuuta 1893 – 19. marraskuuta 1951) oli brasilialainen roomalaiskatolinen piispa. Hänet vihittiin papiksi 2. huhtikuuta 1918 ja nimitettiin Caxiasin hiippakunnan piispaksi 23. syyskuuta 1935. Piispaksi vihkiminen seurasi 19. tammikuuta 1936. Pääkonsekraattorina toimi João Batista Becker, jota avustivat Joaquim Ferreira de Melo ja Antônio Reis.
Baréa kuoli 58-vuotiaana virassa.
Otto Georgens
Otto Georgens (s. 2. joulukuuta 1950) on saksalainen roomalaiskatolinen piispa. Hänet vihittiin papiksi Speyerin hiippakuntaan 26. kesäkuuta 1977 ja nimitettiin sen vihkipiispaksi sekä Gubalianan titulaaripiispaksi 27. tammikuuta 1995. Piispaksi vihkiminen seurasi 25. maaliskuuta. Pääkonsekraattorina toimi Anton Schlembach, jota avustivat Ernst Gutting ja Franziskus Eisenbach.
Paul-Werner Scheele
Paul-Werner Scheele (s. 6. huhtikuuta 1928) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Lorenz Jäger 29. maaliskuuta 1952. Hänet nimitettiin sen vihkipiispaksi ja Druasin titulaaripiispaksi 20. tammikuuta 1975. Piispaksi vihkiminen seurasi 9. maaliskuuta. Pääkonsekraattorina toimi Johannes Joachim Degenhardt, jota avustivat Paul Heinrich Nordhues ja Friedrich Maria Rintelen.
Scheele sai 31. elokuuta 1979 nimityksen Würzburgin hiippakunnan piispaksi, joksi hänet asetettiin 21. lokakuuta. Hän jäi eläkkeelle 14. heinäkuuta 2003.
Lupa olla nainen
Lupa olla nainen on Kirsi Virtasen vuonna 2008 ilmestynyt kirja.